wannaphong/clean_thaiwikipedia huggingface dataset:
# ยาราเอล พูฟ
ยาราเอล พูฟ (Yarael Poof) เป็นตัวละครในเรื่องแต่งชุดสตาร์ วอร์ส

ยาราเอล พูฟ เป็นอาจารย์เจไดชาวเควอร์เมียน รับใช้สภาเจไดในช่วงยุคโรยของสาธารณรัฐกาแลกติก เขาเป็นผู้ฝึกโรรอน โครอบบ์เป็นพาดาวัน ในยามที่ใช้กระบี่แสง ยาราเอล พูฟมักใช้ความเชี่ยวชาญในด้านพลังสะกดใจเพื่อหลีกเลี่ยงปัญหา
ประวัติ
พูฟเป็นผู้เชี่ยวชาญวิชาพลังเจไดสะกดใจและสามารถใช้พลังนี้เพื่อสร้างภาพลวงตาขึ้นในใจของเป้าหมายได้ ความสามารถในทางเชื่อมโยงกับพลังของเขาเป็นที่ยอมรับแก่คนทั่วไปจนได้รับการเชิญเข้าเป็นสมาชิกสภาเจได เขามีความสามารถในศาสตร์ที่หาผู้เชี่ยวชาญยากอย่างสมาธิศึก ซึ่งช่วยให้เขาสามารถมอบกำลังใจแก่กองทัพในขณะเดียวกันกับที่บั่นทอนจิตใจของศัตรูได้ ในฐานะของสมาชิกสภาเจได ยาราเอล พูฟ ก็มีความเชี่ยวชาญในการต่อสู้ด้วยเช่นกัน

เขาเป็นสมาชิกเผ่าพันธุ์เควอร์เมียน เป็นเผ่าพันธุ์สิ่งมีชีวิตไม่มีกระดูกสันหลังมีความเชื่อมโยงกับเซกซ์โตแห่งทรอยเคน ขา ลำตัว และคอที่ยาวของเขาทำให้เขามีร่างสูงกว่ามนุษย์ทั่วไปประมาณสามฟุต มีแขนอีกคู่หนึ่งอยู่ภายใต้เสื้อคลุม ต่อมรับกลิ่นอยู่ที่มือทั้งสองข้าง มีสมองสองลูก ลูกหนึ่งอยู่ในกะโหลกศีรษะและอีกลูกหนึ่งอยู่ในช่องอก เป็นหนึ่งในเจไดเควอร์เมียนที่อาวุโสที่สุดสี่คนในช่วงปีก่อนเหตุการณ์การรุกรานนาบู

อาจารย์เจไดท่านนี้อยู่ในที่ประชุมด้วยในขณะที่ไควกอน จินน์นำเอาอนาคิน สกายวอล์คเกอร์น้อยมาต่อสภาเพื่อขอให้ได้รับการฝึก เขายังได้ฝึกพาดาวันของตนเองอย่างน้อยหนึ่งคนด้วยคือโรรอน โครอบบ์

พูฟอยู่ที่วิหารเจไดร่วมกับสมาชิกสภาฯ อย่างเดปา บิลลาบา ออปโป แรนไซซิส โยดา ยาดเดิล และอีเวน พิเอลล์ ในช่วงที่ยินชอร์รีเข้าโจมตีวิหารเจได เขาใช้กระบี่แสงสีเหลืองของตนเอาตัวรอดจากการลอบโจมตีนั้นได้

ในปีที่ 27 ก่อนยุทธการยาวิน
เบื้องหลัง
แต่เดิมนั้นตัวละครยาราเอล พูฟจะมีบทในภาพยนตร์กองทัพโคลนส์จู่โจมด้วย แต่จอร์จ ลูคัส เห็นว่าตัวละครนี้สร้างยากและใช้เงินมากเกินจำเป็น จึงถอดตัวละครตัวนี้ออกจากสมาชิกสภาเจได นอกจากนี้ลูคัสยังเห็นว่าฉากยุทธการจีโอโนซิสในภาพยนตร์ ควรจะเป็นฉากที่ตัวละครในสภาเข้ามาร่วมรบด้วย นอกจากนี้การที่พูฟถูกถอดออกจากโคลนส์ก็ยังช่วยลดความสับสนที่จะเกิดกับตัวละครเผ่าพันธุ์คามิโนที่เพิ่มขึ้นมาใหม่ได้ด้วย เนื่องจากมีคอยาวคล้ายกัน
 แหล่งข้อมูลอื่น 
 Poof, Yarael ใน Star Wars Databank
 Yaael Poof ใน Wookieepedia: The Star Wars Wiki

en:List of Star Wars characters#P
# สำนักงานคณะกรรมการข้าราชการพลเรือน
สำนักงานคณะกรรมการข้าราชการพลเรือน (สำนักงาน ก.พ.) เป็นส่วนราชการระดับกรม ในสังกัดสำนักนายกรัฐมนตรี มีหน้าที่เป็นองค์กรเลขานุการและการบริหารงานของ "คณะกรรมการข้าราชการพลเรือน" ซึ่งมีหน้าที่ในการกำกับดูแลการบริหารงานบุคคลของข้าราชการพลเรือน ภายใต้ "พระราชบัญญัติข้าราชการพลเรือน"

  ประวัติ 

 คณะกรรมการข้าราชการพลเรือน 
คณะกรรมการข้าราชการพลเรือน (ก.พ.) เป็นคณะกรรมการที่รับผิดชอบงานด้านการบริหารทรัพยากรมนุษย์ของภาครัฐ ซึ่งพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ แต่งตั้งขึ้นเมื่อปี พ.ศ. 2471 โดยใช้ชื่อขณะนั้นว่า "ก.ร.พ." หรือ "คณะกรรมการรักษาพระราชบัญญัติระเบียบข้าราชการพลเรือน" มีหน้าที่ดำเนินการจัดสอบคัดเลือกผู้เข้ารับราชการพลเรือน และจัดการศึกษาให้นักเรียนหลวงฝ่ายพลเรือนพระราชบัญญัติระเบียบข้าราชการพลเรือน พุทธศักราช ๒๔๗๑

 คณะกรรมการข้าราชการพลเรือน ชุดปัจจุบัน 
 กรรมการโดยตำแหน่ง 
นายกรัฐมนตรี หรือรองนายกรัฐมนตรีที่ได้รับมอบหมาย ประธาน ก.พ.
ปลัดกระทรวงการคลัง
ผู้อำนวยการสำนักงบประมาณ
เลขาธิการสภาพัฒนาการเศรษฐกิจและสังคมแห่งชาติ
เลขาธิการ ก.พ.    กรรมการและเลขานุการ

 กรรมการผู้ทรงคุณวุฒิ 
พระบรมราชโองการโปรดเกล้าโปรดกระหม่อมแต่งตั้งกรรมการข้าราชการพลเรือน ณ วันที่ 9 กุมภาพันธ์ พ.ศ. 2564 ดังรายนามต่อไปนี้ 
คุณหญิงทิพาวดี เมฆสวรรค์ (ผู้ทรงคุณวุฒิด้านการบริหารทรัพยากรบุคคล)
นายนนทิกร กาญจนะจิตรา  (ผู้ทรงคุณวุฒิด้านการบริหารทรัพยากรบุคคล)
นายพานิช เหล่าศิริรัตน์      (ผู้ทรงคุณวุฒิด้านการบริหารทรัพยากรบุคคล)
นางสาวอ้อนฟ้า เวชชาชีวะ  (ผู้ทรงคุณวุฒิด้านการบริหารและการจัดการ)
นายเอกพล ณ สงขลา        (ผู้ทรงคุณวุฒิด้านการบริหารและการจัดการ)
นายนพดล เฮงเจริญ          (ผู้ทรงคุณวุฒิด้านการบริหารและการจัดการ)
นายปกรณ์ นิลประพันธ์       (ผู้ทรงคุณวุฒิด้านกฎหมาย)
http://www.ratchakitcha.soc.go.th/DATA/PDF/2564/E/033/T_0021.PDF

 หน่วยงานในสังกัด 
สำนักงานคณะกรรมการข้าราชการพลเรือน มีส่วนราชการในสังกัดดังนี้

สำนักงานเลขาธิการ
ศูนย์จัดการศึกษาในต่างประเทศและบริหารความรู้
ศูนย์เทคโนโลยีสารสนเทศและการสื่อสาร
ศูนย์สรรหาและเลือกสรร
ศูนย์นักบริหารระดับสูง
สถาบันพัฒนาข้าราชการพลเรือน
สำนักกฎหมาย

สำนักงานผู้ดูแลนักเรียนในต่างประเทศ
สำนักตรวจสอบและประเมินผลกำลังคน
สำนักพัฒนาระบบจำแนกตำแหน่งและค่าตอบแทน
สำนักพิทักษ์ระบบคุณธรรม
สำนักมาตรฐานวินัย
สำนักวิจัยและพัฒนาระบบบุคคล
ศูนย์ส่งเสริมจริยธรรม

 รายนามเลขาธิการ 
นับตั้งแต่ พ.ศ. 2472 มีผู้ดำรงตำแหน่งเลขาธิการคณะกรรมการข้าราชการพลเรือน (ก.พ.) มาแล้วจำนวน 17 คน คือ

 หลวงสุขุมนัยประดิษฐ พ.ศ. 2472แจ้งความกรรมการรักษาพระราชบัญญัติระเบียบข้าราชการพลเรือน เรื่อง ตั้งเลขานุการ - พ.ศ. 2507
 พันเอกจินดา ณ สงขลา พ.ศ. 2507 - พ.ศ. 2522
 ประวีณ ณ นคร พ.ศ. 2522 - พ.ศ. 2524
 โสรัจ สุจริตกุล พ.ศ. 2524 - พ.ศ. 2529
 สำราญ ถาวรายุศม์ พ.ศ. 2529 - พ.ศ. 2534
 ศ.ดร.วิจิตร ศรีสอ้าน พ.ศ. 2534 - พ.ศ. 2535
 ดร.วิลาศ สิงหวิสัย พ.ศ. 2535 - พ.ศ. 2538
 อุดล บุญประกอบ พ.ศ. 2538 - พ.ศ. 2540
 คุณหญิงทิพาวดี เมฆสวรรค์ พ.ศ. 2540 - พ.ศ. 2545
 ดร.บุญปลูก ชายเกตุ พ.ศ. 2545 - พ.ศ. 2546
 สีมา สีมานันท์ พ.ศ. 2546 - พ.ศ. 2548
 ปรีชา วัชราภัย พ.ศ. 2548 - พ.ศ. 2552
 ดร.เบญจวรรณ สร่างนิทร พ.ศ. 2552 - พ.ศ. 2553ประวัติ เบญจวรรณ สร่างนิทร
 นนทิกร กาญจนะจิตรา พ.ศ. 2553 - พ.ศ. 2558
 วิสูตร ประสิทธิ์ศิริวงศ์ พ.ศ. 2558 - พ.ศ. 2559
 ดร.เมธินี เทพมณี พ.ศ. 2559 - 2562ประวัติเมธินี
 หม่อมหลวงพัชรภากร เทวกุล พ.ศ. 2562 - พ.ศ. 2564 
 ปิยวัฒน์ ศิวรักษ์ พ.ศ. 2564 - ปัจจุบัน
# วาเนดิไนต์
วาเนดิไนต์ เป็นแร่ฟอสเฟตที่อยู่ในกลุ่มเดียวกันกับอะพาไทต์
# เนไฟรต์
เนไฟรต์ หรือ หยกเนไฟรต์  เป็นหินตระกูลเทรโมไลท์หรือแอคติโนไลท์ ซึ่งมีธาตุเหล็กปะปนอยู่เป็นจำนวนมาก จึงทำให้แร่มีสีเขียว , Nephrite
# เอมไพร์สเตตออฟไมนด์
"เอมไพร์สเตตออฟไมนด์"  เป็นเพลงของศิลปินฮิปฮอป เจย์-ซี ร่วมร้องโดยนักร้อง นักแต่งเพลงแนวอาร์แอนด์บีและโซล อลิเชีย คีย์ส เป็นซิงเกิลที่ 3 จากผลงานสตูดิโออัลบั้มชุดที่ 11 ของเจย์-ซี ชุด The Blueprint 3 กับสังกัดน็อกเนชัน ถือเป็นเพลงสดุดีบ้านเกิดของทั้ง 2 คนที่นครนิวยอร์ก โดยนำแซมเพิลเพลง "Love on a Two-Way Street" ของเดอะโมเมนต์สมาใช้ ยังเป็นเพลงประจำตัวของเดเรก เจเตอร์ นักเบสบอลแห่งทีมนิวยอร์กแยงกีส์ และยังใช้ในเทรลเลอร์ของ Sex and the City 2

ซิงเกิลประสบความสำเร็จในสหรัฐอเมริกา ติดอันดับ 1 บนบิลบอร์ดฮอต 100 ถือเป็นซิงเกิลแรกของเจย์-ซีที่ร้องนำและติดอันดับ 1 บนชาร์ต นอกจากนั้นยังติดอันดับ 2 บนยูเคซิงเกิลส์ชาร์ต เมื่อวันที่ 4 ตุลาคม ค.ศ. 2009 เพลงยังติดอันดับ 2 บนไอริชซิงเกิลส์ชาร์ตเมื่อวันที่ 25 กันยายน ค.ศ. 2009 ทั้งที่ยังมิได้ออกอย่างเป็นทางการ

อลิเชีย คีย์สยังแต่งเพลงโต้ตอบในชื่อเพลง 'Empire State of Mind (Part II) Broken Down' ที่บรรจุอยู่ในอัลบั้มของเธอชุด The Element of Freedom เพลงนี้ยังติดชาร์ตท็อป 40 บนยูเคซิงเกิลส์ชาร์ต และติดชาร์ตบิลบอร์ดฮอต 100 ด้วย
# มวยไทย ชูชัย
มวยไทย ชูชัย  หรือ ชูชัย เป็นนักมวยไทยจากการ์ตูนเรื่อง ทาคาคาเอะ!! ราเม็งแมน เขียนโดย ยูเดะทามาโกะ ซึ่งเป็นผู้เขียนเรื่องคินนิคุแมน

 ประวัติตามท้องเรื่อง 
มวยไทย ชูชัย เป็นผู้ใช้วิชามวยไทยที่ทรงพลัง เพื่อพี่น้องที่หิวโหยของเขา ชูชัยมีส่วนร่วมในการแข่งขันของจักรพรรดิ หว่อง  และเขาก็ได้พบกับราเม็งแมนในครั้งนั้น ต่อมาชูชัยได้ปรากฏตัวขึ้นอีกครั้งในฐานะของสหายของราเม็งแมน และเป็นหนึ่งในสหายเพียงไม่กี่รายที่เป็นพันธมิตรแทนที่จะเป็นคู่แข่งกัน ชูชัยมีคุณสมบัติที่เรียกว่า นิคุทาอิ เมนุกิ คาตานะ  ซึ่งเป็นการสับร่างกายของศัตรูให้เหมือนกับเป็นก๋วยเตี๋ยวราเม็ง ทว่า เขาเคยใช้ท่าไม้ตายนี้เพียงครั้งเดียวเท่านั้น ตามเนื้อเรื่องระบุว่า ชูชัยเคยถูก อี้ ปิง ขง  จากซาอุดิอาระเบียเล่นงาน ก่อนที่ชูชัยจะถูก โกมุเคน โชวริว  สังหารลงในเวลาต่อมา

 การปรากฏตัวในสื่ออื่น 
นอกจากนี้ มวยไทย ชูชัย ยังมีบทบาทในการ์ตูนแอนิเมชันเรื่อง ทาคาคาเอะ!! ราเม็งแมน 当方、ボーカル・ラーメンマン！  ซึ่งออกฉายครั้งแรกที่ประเทศญี่ปุ่น ณ วันที่ 10 มกราคม — 11 กันยายน ค.ศ. 1988 ด้วยเช่นกัน (ชาวญี่ปุ่นผู้ให้เสียงพากย์มวยไทย ชูชัย คือ ฮิเดะยุกิ โฮะริ)

 การตอบรับ 
thumb|มวยไทย ชูชัย ตัวละครการ์ตูนเรื่อง ทาคาคาเอะ!! ราเม็งแมน ในรูปแบบของหุ่นไวนีล
ครั้งหนึ่งมีการผลิตหุ่นไวนีล มวยไทย ชูชัย ขึ้นเพื่อเป็นของเล่นสำหรับเด็ก จัดจำหน่ายโดยบริษัทบันได (ในปี ค.ศ. 1987) เช่นเดียวกับตัวละครอื่น ๆ ในราเม็งแมนด้วยเช่นกัน塩ビ人形コレクション　-主に80年代以降の無彩色塩ビ人形(消しゴム)に関するブログ  (ปัจจุบัน หุ่นไวนีล มวยไทย ชูชัย ถือเป็นของสะสมเกี่ยวกับมวยไทยอีกหนึ่งรายการที่หายากมาก)
# กรมการศาสนา
กรมการศาสนา  เป็นส่วนราชการระดับกรม สังกัดกระทรวงวัฒนธรรม มีหน้าที่การดำเนินงานของรัฐด้านศาสนา โดยการทำนุบำรุงส่งเสริมและให้ความอุปถัมภ์คุ้มครองกิจการศาสนาพุทธและศาสนาอื่น ๆ ที่ทางราชการรับรอง (ศาสนาคริสต์ ศาสนาอิสลาม ศาสนาพราหมณ์-ฮินดู และศาสนาซิกข์) ตลอดจนส่งเสริมพัฒนาความรู้คู่คุณธรรม ส่งเสริมความเข้าใจอันดี และสร้างความสมานฉันท์ระหว่างศาสนิกชนของทุกศาสนา รวมทั้งดำเนินการเพื่อให้คนไทยนำหลักธรรมของศาสนามาใช้ในการพัฒนาคุณภาพชีวิตให้เป็นคนดีมีคุณธรรม

 ประวัติ 
ในปี พ.ศ. 2432 รัชกาลที่ 5 ทรงพระกรุณาโปรดเกล้าฯ ให้รวมกรมที่เกี่ยวกับการศาสนา และการศึกษามาอยู่กรมเดียวกัน มีชื่อว่า "กรมธรรมการ" และได้รับการสถาปนาเป็น "กระทรวงธรรมการ" ในวันที่ 1 เมษายน พ.ศ. 2435

ในปี พ.ศ. 2462 พระบาทสมเด็จพระมงกุฎเกล้าเจ้าอยู่หัว มีพระราชดำริว่า "ราชการของกระทรวงธรรมการและกรมศึกษาธิการนั้นต่างชนิดกันทีเดียว ยากที่จะเจ้ากระทรวงผู้สามารถบัญชาการได้ดีทั้ง 2 กรม คงได้ทางหนึ่งเสียทางหนึ่ง" มีพระบรมราชประสงค์จะให้ราชการเป็นไปสะดวก ทั้งจะให้สมแก่ทรงเป็นพุทธศาสนูปถัมภกโดยตรง จึงมีพระบรมราชโองการให้ย้ายกรมธรรมการ มารวมอยู่ในพระราชสำนักตามประเพณีเดิม ส่วนกระทรวงธรรมการให้เรียก "กระทรวงศึกษาธิการ" มีหน้าที่จัดการศึกษา ในปี พ.ศ. 2469 พระบาทสมเด็จพระปกเกล้าเจ้าอยู่หัว ทรงพระราชดำริว่า "การศึกษาไม่ควรจะแยกจากวัด" และได้เปลี่ยนชื่อกระทรวงศึกษาธิการ เป็น กระทรวงธรรมการ โดยได้งานด้านพระศาสนามาไว้ในกระทรวงธรรมการ

ในรัชสมัยพระบาทสมเด็จพระปรเมนทรมหาอานันทมหิดล ได้ประกาศใช้พระราชบัญญัติปรับปรุงกระทรวงทบวงกรม พ.ศ. 2484 มีผลให้เปลี่ยนชื่อ กระทรวงธรรมการ เป็นกระทรวงศึกษาธิการ เปลี่ยนชื่อ กรมธรรมการเป็น "กรมสาสนา"

ในปี พ.ศ. 2495 มีการจัดตั้งกระทรวงวัฒนธรรม และโอนกิจการของกรมการศาสนาเข้าไปสังกัดพระราชบัญญัติปรับปรุงกระทรวง ทบวง กรม พ.ศ. 2495 ต่อมาในปี พ.ศ. 2501 จึงได้โอนกลับมาสังกัดกระทรวงศึกษาธิการตามเดิมพระราชบัญญัติปรับปรุงกระทรวง ทบวง กรม (ฉบับที่ 6) พ.ศ. 2501 ส่วนงานวัฒนธรรมมีฐานะเป็นกอง สังกัดสำนักงานปลัดกระทรวงศึกษาธิการ หลังจากการปฏิวัติในปี พ.ศ. 2515 กองวัฒนธรรม จึงโอนมาสังกัดกรมการศาสนา และในช่วงนี้ ซึ่งสถานการณ์โลกเข้าสู่ยุคสงครามเย็น กรมการศาสนาภายใต้การเป็นอธิบดีของพันเอกปิ่น มุทุกันต์ มีบทบาทสำคัญอย่างยิ่งในการต่อต้านภัยคอมมิวนิสต์วิราวรรณ นฤปิติ, “พันเอกปิ่น มุทุกันต์ จากลูกอีสานสู่อนุศาสนาจารย์ นักรบผู้ปกป้องศาสนาพุทธในยุคสงครามเย็น,” ใน กิตติพงษ์ ประพันธ์ (บก.), บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน” ([มปท.]: คณะมนุษยศาสตร์และสังคมศาสตร์ มหาวิทยาลัยมหาสารคาม, 2562), น. 252-265.

ในปี พ.ศ. 2522 ได้มีการจัดตั้ง "สำนักงานคณะกรรมการวัฒนธรรมแห่งชาติ" สังกัดกระทรวงศึกษาธิการขึ้น กระทั่งการปฏิรูประบบราชการในปี พ.ศ. 2545 จึงมีการโอนกรมการศาสนา ไปสังกัดกระทรวงวัฒนธรรม และมีการจัดตั้งสำนักงานพระพุทธศาสนาแห่งชาติ ขึ้นตรงต่อนายกรัฐมนตรีอีกหน่วยงานหนึ่ง

 หน่วยงานภายใน 
กรมการศาสนา มีหน่วยงานภายใน 4 หน่วยงานกรมการศาสนา มีหน่วยงานภายใน 4 หน่วยงาน ได้แก่
 สำนักงานเลขานุการกรม
 กองศาสนูปถัมภ์
 สำนักพัฒนาคุณธรรม จริยธรรม
 สำนักงานขับเคลื่อนแผนแม่บทส่งเสริมคุณธรรมแห่งชาติ

 รางวัล/โครงการ 
 รางวัลเสาเสมาธรรมจักร เป็นรางวัลผู้ทำคุณประโยชน์ต่อพระพุทธศาสนา มีทั้งประเภทบุคคล และหน่วยงานภาครัฐราชการ และภาคเอกชน
# ประเทศแอลเบเนียในโอลิมปิกฤดูร้อน 2000
ประเทศแอลเบเนีย เข้าร่วมแข่งขันในโอลิมปิกฤดูร้อน 2000 ที่เมืองซิดนีย์ ประเทศออสเตรเลีย ระหว่างวันที่ 15 กันยายน – 1 ตุลาคม ค.ศ. 2000

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมกรีฑา202 ทั้งหมด  202

 กรีฑา 

ผลการแข่งขันดังนี้ :

ชาย
รายการลู่และถนน
นักกีฬารายการฮีตรอบ 2รอบรองฯรอบชิงฯผลอันดับผลอันดับผลอันดับผลอันดับโอลชั่น ลูลี่100 ม.11.088ไม่ผ่าน

หญิง
รายการลู่และถนน
นักกีฬารายการฮีตรอบ 2รอบรองฯรอบชิงฯผลอันดับผลอันดับผลอันดับผลอันดับโคลเดียนา ชาลา400 ม.56.417ไม่ผ่าน
# ฟาโรห์ดเจต
ดเจต หรือที่รู้จักกันในพระนาม วัดจ์, เซต และอูอัดจ์อิ (ในภาษากรีกอาจจะเป็นฟาโรห์ที่รู้จักในพระนาม อูเอเนเฟส หรืออาจจะเป็นพระนามว่า อโตธิส เช่นกัน) เป็นฟาโรห์แห่งอียิปต์โบราณพระองค์ที่สี่จากราชวงศ์ที่หนึ่ง พระองค์เป็นผู้สืบทอดพระราชบัลลังก์ต่อจากฟาโรห์ดเจอร์ พระนามฮอรัสของฟาโรห์ดเจตมีความหมายว่า "งูเห่าฮอรัส"Peter Clayton, Chronicle of the Pharaohs, Thames & Hudson Ltd, 2006 paperback, p.16 หรือ "งูแห่งเทพฮอรัส"

 พระราชวงศ์ 
สมเด็จพระราชินีของฟาโรห์ดเจตทรงมีพระนามว่า เมอร์นิอิธ ซึ่งเป็นพระภคินีของพระองค์ที่อาจจะทรงปกครอในฐานะฟาโรห์ด้วยราชสิทธิ์ของพระองค์เองหลังจากการเสด็จสวรรคตของฟาโรห์ดเจต และมีความเป็นไปได้ที่สตรีบุคคลหนึ่งที่รู้จักในชื่อว่า อฮานิอิธ จะเป็นพระมเหสีของฟาโรห์ดเจตด้วยเช่นกัน พระราชโอรสของฟาโรห์ดเจตกับสมเด็จพระราชินีเมอร์นิอิธ คือ ฟาโรห์เดน และพระราชนัดดาของพระองค์ทรงมีพระนามว่า อะเนดจ์อิบ
# ฟาโรห์เดน
เดน หรือที่เรียกว่า ฮอร์-เดน, เดเวน และอูดิมู เป็นพระนามฮอรัสของฟาโรห์แห่งอียิปต์โบราณในช่วงสมัยราชวงศ์ตอนต้นที่ปกครองในช่วงสมัยราชวงศ์ที่หนึ่ง พระองค์ทรงเป็นผู้ปกครองที่ได้รับการยืนยันทางโบราณคดีที่ดีที่สุดในช่วงเวลาดังกล่าว ว่ากันว่าฟาโรห์เดนทรงได้นำความเจริญรุ่งเรืองมาสู่พระราชอาณาจักรของพระองค์และนวัตกรรมต่างๆ มากมายก็มาจากรัชสมัยของพระองค์ พระองค์เป็นผู้ปกครองพระองค์แรกที่ทรงใช้พระราชอิสริยยศ "กษัตริย์แห่งอียิปต์บนและล่าง" และทรงเป็นพระองค์แรกที่ทรงสวมมงกุฎคู่ (มงกุฎแดงและมงกุฎขาว) พื้นหลุมฝังพระบรมศพของพระองค์ที่อุมมุลเกาะอาบใกล้อไบดอสทำจากหินแกรนิตสีแดงและสีดำ ซึ่งเป็นครั้งแรกในอียิปต์ที่ใช้หินแข็งชนิดดังกล่าวเป็นวัสดุก่อสร้าง ในรัชสมัยอันยาวนานของพระองค์ พระองค์ทรงกำหนดธรรมเนียมของพิธีกรรมในราชสำนักและค่าภาคหลวงที่ใช้โดยผู้ปกครองรุ่นหลัง และพระองค์ได้รับการยกย่องอย่างสูงจากผู้สืบทอดพระราชบัลลังก์โดยตรงของพระองค์

 ระยะเวลาแห่งการครองราชย์ 
แมนิโธ ซึ่งเป็นนักประวัติศาสตร์ชาวอียิปต์โบราณได้บันทึกพระนามพระองค์ว่า "อูซาฟาอิโดส" และระบุว่าพระองค์ทรงครองราชย์ยาวนานถึง 20 ปีWilliam Gillan Waddell: Manetho (The Loeb Classical Library, Volume 350). Harvard University Press, Cambridge (Mass.) 2004 (Reprint), , page 33–37. ในขณะที่บันทึกพระนามแห่งตูรินได้รับความเสียหาย ดังนั้นจึงไม่สามารถให้ข้อมูลเกี่ยวกับระยะเวลาการครองราชย์ของฟาโรห์เดนได้Alan H. Gardiner: The Royal Canon of Turin. Griffith Institute of Oxford, Oxford (UK) 1997, ; page 15 & Table I. นักไอยคุปต์วิทยาและนักประวัติศาสตร์เชื่อว่าฟาโรห์เดนทรงครองราชย์เป็นระยะเวลา 42 ปี โดยอ้างอิงจากจารึกบนศิลาปาแลร์โมWolfgang Helck: Untersuchungen zur Thinitenzeit. (Ägyptologische Abhandlungen, Volume 45), Harrassowitz, Wiesbaden 1987, , page 124, 160 - 162 & 212 - 214.

ข้อมูลเรดิโอคาร์บอนล่าสุดจากหลุมฝังศพที่อะบู เราะฮ์วัช ซึ่งเป็นข้อมูลจนถึงรัชสมัยของฟาโรห์เดนได้ให้การคาดคะเนสำหรับการครองราชย์ของฟาโรห์เดนตั้งแต่ 3011 – 2921 ปีก่อนคริสตกาล (1σ)
# ฟาโรห์อเนดจิบ
อะเนดจ์อิบ หรือพระนามที่ถูกต้องกว่า อัดจ์อิบ และยังเป็นที่รู้จักกันในพระนาม ฮอร์-อะเนดจ์อิบ, ฮอร์-อัดจ์อิบ และเอเนซอิบ เป็นพระนามฮอรัสของผู้ปกครองแห่งอียิปต์โบราณในช่วงแรกที่ปกครองในช่วงราชวงศ์ที่หนึ่ง แมนิโธ ซึ่งเป็นนักประวัติศาสตร์ชาวอียิปต์ได้เรียนพระนามของพระองค์ว่า "มิเอบิดอส" และระบุว่าพระองค์ทรงครองราชย์เป็นระยะเวลา 26 ปีWilliam Gillan Waddell: Manetho (The Loeb Classical Library, Volume 350). Harvard University Press, Cambridge (Mass.) 2004 (Reprint), , page 33–37. ในขณะที่บันทึกพระนามแห่งตูรินที่บันทึกว่าพระองค์ทรงครองราชย์ยาวนานถึง 74 ปีอย่างน่าเหลือเชื่อAlan H. Gardiner: The Royal Canon of Turin. Griffith Institute of Oxford, Oxford (UK) 1997, ; page 15 & Table I. ซึ่งในปัจจุบันนักไอยคุปต์วิทยาและนักประวัติศาสตร์ถือว่าข้อมูลทั้งสองชิ้นเป็นเรื่องเกินจริง และกำหนดให้ฟาโรห์อัดจ์อิบทรงครองราชย์เป็นระยะเวลา 8-10 ปีWolfgang Helck: Untersuchungen zur Thinitenzeit. (Ägyptologische Abhandlungen, Volume 45), Harrassowitz, Wiesbaden 1987, , page 124, 160 - 162 & 212 - 214.
# ฟาโรห์โฮเทปเซคเอมวี
โฮเทปเซเคมวี เป็นพระนามฮอรัสของฟาโรห์แห่งอียิปต์โบราณในช่วงสมัยราชวงศ์ตอนต้น ซึ่งทรงเป็นผู้สถาปนาราชวงศ์ที่สองแห่งอียิปต์ โดยไม่ทราบระยะเวลาที่แน่นอนในการครองราชย์ของพระองค์ บันทึกพระนามแห่งตูรินได้บันทึกไว้ว่าพระองค์ไม่น่าจะทรงครองราชย์ที่เป็นไปได้ถึง 95 ปีAlan H. Gardiner: The royal canon of Turin. Griffith Institute of Oxford, Oxford (UK) 1997, ; page 15 & Table I. ในขณะที่แมนิโธ ซึ่งเป็นนักประวัติศาสตร์ชาวอียิปต์โบราณระบุว่ารัชสมัยของฟาโรห์ "โบโธส" นั้นยาวนานถึง 38 ปีWilliam Gillian Waddell: Manetho (The Loeb Classical Library, Volume 350). Harvard University Press, Cambridge (Mass.) 2004 (Reprint), , page 37–41. นักไอยคุปต์ถือว่าข้อความทั้งสองเป็นการตีความที่ผิดหรือเกินจริง โดยที่กำหนดให้ฟาโรห์โฮเทปเซเคมวีทรงครองราชย์เป็นระยะเวลา 25 หรือ 29 ปีDietrich Wildung: Die Rolle ägyptischer Könige im Bewusstsein ihrer Nachwelt. Teil 1: Posthume Quellen über die Könige der ersten vier Dynastien; Münchener Ägyptologische Studien, Volume 17. Deutscher Kunstverlag, München/Berlin, 1969. page 31-33.
# ประเทศแอนทีกาและบาร์บิวดาในโอลิมปิก
ประเทศแอนทีกาและบาร์บิวดา เข้าแข่งขันกีฬาโอลิมปิกครั้งแรกในปี ค.ศ. 1976 ประเทศแอนทีกาและบาร์บิวดาไม่เคยได้รับเหรียญรางวัลในโอลิมปิกฤดูร้อน ไม่ได้เข้าร่วมแข่งขันเพียงโอลิมปิกฤดูร้อน 1980 ในกรุงมอสโก เมืองหลวงของประเทศรัสเซียเนื่องด้วยการเข้าร่วมในการคว่ำบาตรที่นำโดยชาวอเมริกัน และไม่เคยแข่งขันในโอลิมปิกฤดูหนาว

สมาคมโอลิมปิกแอนทีกาและบาร์บิวดาก่อตั้งขึ้นในปี พ.ศ. 2509 หลังจากการล่มสลายของสหพันธ์อินเดียตะวันตกในปี พ.ศ. 2505 และได้รับการยอมรับในปี พ.ศ. 2519

 สรุปเหรียญรางวัล 

 โอลิมปิกฤดูร้อน 
 ปีการแข่งขัน นักกีฬา ทอง เงิน ทองแดง รวม อันดับ   10  0  0  0  0  –   ไม่ได้เข้าร่วมแข่งขัน   14  0  0  0  0  –   15  0  0  0  0  –   13  0  0  0  0  –   13  0  0  0  0  –   3  0  0  0  0  –   5  0  0  0  0  –   5  0  0  0  0  –   4  0  0  0  0  –   9  0  0  0  0  –   6  0  0  0  0  –   5  0  0  0  0  –   เหตุการณ์ในอนาคต  รวม  0  0  0  0  –
# ประติมากรรมจลดุล
ประติมากรรมจลดุลมะลิฉัตร เอื้ออานันท์. “พจนานุกรมศัพท์ศิลปะ” สำนักพิมพ์แห่งจุฬาลงกรณ์มหาวิทยาลัย, พ.ศ. 2545
 หรือ โมบายล์  เป็นส่วนหนึ่งของจลนศิลป์มะลิฉัตร เอื้ออานันท์. “พจนานุกรมศัพท์ศิลปะ” สำนักพิมพ์แห่งจุฬาลงกรณ์มหาวิทยาลัย, พ.ศ. 2545ที่สร้างขึ้นเพื่อสร้างขึ้นเพื่อแสดงความมีดุลยภาพ องค์ประกอบของประติมากรรมจะประกอบวัตถุห้อยลงมาจากเส้นโลหะหลายเส้นที่ไขว้กันไปมา วัตถุที่ห้อยจะวางให้มีความสมดุลระหว่างกันซึ่งตัวเส้นลวดที่ใช้แขวนไขว้จะมีลักษณะตามแนวนอน เส้นแต่ละเส้นก็จะเป็นเพียงเส้นเดียวเพื่อให้มีอิสระในเคลื่อนไหวไปรอบ ๆ ได้
# อารูบาในโอลิมปิก
อารูบา เข้าร่วมการแข่งขันกีฬาโอลิมปิกครั้งแรกในปี ค.ศ. 1988 และได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่นั้นเป็นต้นมา อารูบายังไม่ได้รับเหรียญโอลิมปิกใด ๆ

ระหว่างปี พ.ศ. 2495 ถึง 2527 นักกีฬาชาวอารูบันเข้าร่วมแข่งขันโดยเป็นส่วนหนึ่งของเนเธอร์แลนด์แอนทิลลิส ข้อตกลงนี้เปลี่ยนไปเมื่ออารูบากลายเป็นนิติบุคคลแยกตัว ("ดินแดน") จากราชอาณาจักรเนเธอร์แลนด์ในปี ค.ศ. 1986 คณะกรรมการโอลิมปิกอารูบาก่อตั้งขึ้นในปี ค.ศ. 1985 และได้รับการยอมรับในปี ค.ศ. 1986 ณ มกราคม ค.ศ. 2021 อารูบายังไม่ได้เข้าร่วมการแข่งขันกีฬาโอลิมปิกฤดูหนาวใด ๆ

 ลำดับเหตุการณ์การเข้าร่วม 

 วันที่  ทีม 1900–1948    1952–1984   1988–2008     2012  ส่วนหนึ่งของ  /  (2012) 2014–  

 สรุปเหรียญรางวัล 

 โอลิมปิกฤดูร้อน 

 ปีการแข่งขัน นักกีฬา ทอง เงิน ทองแดง รวม อันดับ 1952–1984  เป็นส่วนหนึ่งของ    8  0  0  0  0  –   5  0  0  0  0  –   3  0  0  0  0  –   4  0  0  0  0  –   4  0  0  0  0  –   2  0  0  0  0  –   4  0  0  0  0  –   7  0  0  0  0  –   3  0  0  0  0  –   6  0  0  0  0  –   เหตุการณ์ในอนาคต  รวม  0  0  0  0  –
# เจ้าหญิงนูร์ ปาห์ลาวี
เจ้าหญิงนูร์ ปาห์ลาวี (เปอร์เซีย:نور پهلوی) (ประสูติ 3 เมษายน ค.ศ. 1992-) เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน ซึ่งเป็นผู้อ้างสิทธิในราชบัลลังก์ของประเทศอิหร่าน ต่อจากพระเจ้าชาห์ โมฮัมหมัด เรซา ปาห์ลาวี ผู้เป็นพระอัยกาของเจ้าหญิง

 พระประวัติ 
เจ้าหญิงนูร์ ปาห์ลาวี ประสูติเมื่อวันที่ 3 เมษายน ค.ศ. 1992 ในสหรัฐอเมริกา เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน เนื่องจากพระราชวงศ์อิหร่าน ได้เสด็จลี้ภัยจากการเปลี่ยนแปลงระบอบการปกครองของประเทศอิหร่าน ที่เปลี่ยนเป็นสาธารณรัฐอิสลาม ใน ค.ศ. 1979 เจ้าหญิงนูร์จึงยังไม่เคยกลับไปยังดินแดนมาตุภูมิตั้งแต่แรกประสูติเลย เจ้าหญิงนูร์มีพระขนิษฐาด้วยกัน 2 พระองค์ คือ เจ้าหญิงอีมาน ปาห์ลาวี และเจ้าหญิงฟาราห์ ปาห์ลาวี ปัจจุบันเจ้าหญิงนูร์ทรงสำเร็จการศึกษาในปี ค.ศ. 2009 จากโรงเรียนมัธยมในรัฐแมริแลนด์ สหรัฐอเมริกา เจ้าหญิงสามารถรับสั่งเป็นภาษาเปอร์เซีย ภาษาฝรั่งเศส ภาษาอังกฤษ และภาษาอาหรับ
# องค์การกองทุนเพื่อศิลปะแห่งชาติ
องค์การกองทุนเพื่อศิลปะแห่งชาติ  คือหน่วยงานอิสระของรัฐบาลกลางแห่งสหรัฐอเมริกาที่มีความรับผิดชอบในการให้ทุนสำหรับโครงการที่แสดงว่ามีความสามารถอันเด่นในทางศิลปะองค์การก่อตั้งขึ้นโดยรัฐบัญญัติของรัฐสภาคองเกรสแห่งสหรัฐอเมริกาในปี ค.ศ. 1965 ให้เป็นองค์การอิสระจากการควบคุมของรัฐบาลกลาง ผู้อำนวยการคนปัจจุบันคือผู้สร้างละครบรอดเวย์รอคโค แลนเดสมันRobin Pogrebin, "Producer Is Chosen to Lead Arts Endowment", New York Times, May 13, 2009.Davi Napoleon, "Mr. Landesman Goes to Washington",  The Faster Times, June 13, 2009.Robin Pogrebin, "Rocco Landesman Confirmed as Chairman of the National Endowment for the Arts", New York Times, August 7, 2009. สำนักงานขององค์การตั้งอยู่ตึกไปรษณีย์เก่าในกรุงวอชิงตัน ดี.ซี.
# ประเทศแองโกลาในโอลิมปิก
ประเทศแองโกลา ได้เข้าร่วมการแข่งขันกีฬาโอลิมปิกฤดูร้อน 9 ครั้ง ยังไม่เคยได้รับรางวัลเหรียญโอลิมปิกและไม่เคยเข้าร่วมแข่งขันกีฬาโอลิมปิกฤดูหนาวจนจบตั้งแต่เปิดตัว อันดับที่ดีที่สุดของประเทศคืออันดับที่ 7 ใน พ.ศ. 2539 และอันดับที่ 8 ใน พ.ศ. 2559 ทั้งคู่ได้รับจากกีฬาแฮนด์บอลหญิงทีมชาติแองโกลา

แองโกลาส่งนักกีฬามากที่สุด (26 คน) ในโอลิมปิกฤดูร้อน 2016 และเข้าร่วมการแข่งขันมากที่สุด (7 ครั้ง) จากทุกประเทศในแอฟริกากลาง อย่างไรก็ตามพวกเขายังไม่ได้รับเหรียญ นักกีฬาที่อายุน้อยที่สุดของแองโกลาใน ค.ศ. 2016 คือ เลอิเต เฮอร์เมเนกิลโด ซึ่งอายุ 16 ปี เลอิเตเข้าร่วมการแข่งขันกรีฑา นักกีฬาที่อายุมากที่สุดของแองโกลาคือ เจา เปาโล เด เลเรีย อี ซิลวา ซึ่งอายุ 52 ปีและเข้าแข่งขันในกีฬายิงปืน

 สรุปเหรียญรางวัล 

 โอลิมปิกฤดูร้อน 
 ปีการแข่งขัน นักกีฬา ทอง เงิน ทองแดง รวม อันดับ 1912–1972  ถูกครอบครองโดย    ไม่ได้เข้าร่วมแข่งขัน   11  0  0   00 –   ไม่ได้เข้าร่วมแข่งขัน   24  0  0  0  0  –   28  0  0  0  0  –   28  0  0  0  0  –   30  0  0  0  0  –   30  0  0  0  0  –   32  0  0  0  0  –   34  0  0  0  0  –   25  0  0  0  0  –   20  0  0  0  0  –   24  0  0  0  0  –   เหตุการณ์ในอนาคต  รวม  0  0  0  0  –
# ครูบ้านนอก บ้านหนองฮีใหญ่
ครูบ้านนอก บ้านหนองฮีใหญ่ เป็นภาพยนตร์ไทยที่ออกฉายเมื่อวันที่ 14 มกราคม พ.ศ. 2553 สร้างโดย สหมงคลฟิล์ม อินเตอร์เนชั่นแนล ผลิตภาพยนตร์โดย ครกไม้ไทยลาวม่วนซื่นโฮ กำกับโดย สุรสีห์ ผาธรรม นำแสดงโดย พิเชษฐ์ กองการ, ฟ้อนฟ้า ผาธรรม, หม่ำ จ๊กมก, อสงไขย ผาธรรม, คำปาณี วงทองคำ และ พันนา ฤทธิไกร เป็นภาพยนตร์ที่นำภาพยนตร์ ครูบ้านนอก ในปี พ.ศ. 2521 มาทำใหม่ ซึ่งมีโครงสร้างลักษณะใกล้เคียงกัน แต่แก่นเรื่องพลิกแพลงไปจากเดิม ภาพยนตร์ถ่ายทำที่เฮือนสวนดอนธรรม จังหวัดกาฬสินธุ์ เกือบทั้งเรื่องครูบ้านนอก บ้านหนองฮีใหญ่ครูบ้านนอก บ้านหนองฮีใหญ่ 

ภาพยนตร์ทำรายได้ 3.52 ล้านบาท10 อันดับหนังไทย ทำเงินสูงสุด-ต่ำสุด ประจำปี 2553 ภาพยนตร์ได้กระแสตอบรับที่ดีมากโดยเฉพาะภาคอีสานที่ให้การตอบรับเป็นอย่างดี

 เรื่องย่อ 
ในปี พ.ศ. 2520 เมื่อ พิเชษฐ์ (พิเชษฐ์ กองการ) สำเร็จการศึกษาจากวิทยาลัยครูพระนคร เขาเลือกมาบรรจุเป็นครูที่โรงเรียนบ้านหนองฮีใหญ่ในชนบทอันห่างไกล โดยมี ครูใหญ่ชาลี (หม่ำ จ๊กมก) เป็นครูสอนนักเรียนเพียงลำพังของโรงเรียน ต่อมาได้มีครูมาสมทบเพิ่มอีก 2 คนคือ ครูสมชาติ (อสงไขย ผาธรรม) ที่จำใจมาเป็นครูเพราะหางานทำในเมืองไม่ได้ และ ครูแสงดาว (ฟ้อนฟ้า ผาธรรม) ที่มาเป็นครูอยู่ที่หนองฮีใหญ่เพื่อรอจังหวะโยกย้ายเข้าไปเป็นครูในตัวเมือง ตลอดระยะเวลาที่มาเป็นครูอยู่ที่หนองฮีใหญ่ ครูพิเชษฐ์ได้อุทิศทั้งกายและใจในการพัฒนาการเรียนการสอนและชีวิตความเป็นอยู่ของเด็กนักเรียนทุกคนจนกลายเป็นที่รักของทุกคนในหมู่บ้าน อีกทั้งยังเป็นแรงบันดาลใจให้ทั้ง ครูใหญ่ชาลี,ครูสมชาติ และ ครูแสงดาว ได้รู้ซึ้งถึงเกียรติยศของคำว่า “ครู” แต่แล้วครูพิเชษฐ์บังเอิญไปเปิดโปงขบวนการผิดกฎหมายของผู้มีอิทธิพลในท้องที่จนถูกมือปืนตามล่า ทำให้เขาต้องพักการสอนและหนีออกจากหมู่บ้านไปซ่อนตัว แต่ด้วยวิญญาณความเป็นครู ทำให้ครูพิเชษฐ์หวนกลับมาสอนหนังสือเด็กที่โรงเรียนอีกครั้ง ขณะครูพิเชษฐ์กำลังขี่จักรยานเข้าสู่รั้วโรงเรียนเท่านั้นมือปืนหน้าเหี้ยมได้ยิงตรงศีรษะจนจักรยานล้มลงสู่พื้นดิน ท่ามกลางความตกตะลึงของครูและนักเรียน จนเกิดเป็นเหตุการณ์ไม่คาดฝันที่ทุกคนแห่งบ้านหนองฮีใหญ่จะจดจำไปอีกตราบนานเท่านาน

 นักแสดง 
 พิเชษฐ์ กองการ รับบท ครูพิเชษฐ์
 ฟ้อนฟ้า ผาธรรม รับบท ครูแสงดาว
 เพ็ชรทาย วงษ์คำเหลา รับบท ครูใหญ่ชาลี
 อสงไขย ผาธรรม รับบท ครูสมชาติ
 คำปาณี วงทองคำ รับบท ลำดวน
 พันนา ฤทธิไกร รับบท อาจารย์พัน
 โชติทิวัตถ์ ผลรัศมี รับบท ด.ช.ปัญญา